als_Latn dik_Latn sag_Latn
Kush është gjermani që po e mbështet Ramushin në fushatë?
Në një tubim të AAK-së në Gjakovë, në binë me kandidatin për Kryeministër Ramush Haradinaj dhe kandidatët për deputetë të koalicionit PDK-AAK-NISMA, ka hipur edhe një ish-zëvendësministër gjerman, i Angela Merkel.
Flitbert Plinger, nga Gjermania, ka ardhur në Kosovë ta mbështesë Ramush Haradinajn për Kryeministër. Ai, në Gjermani, në mandatin e parë të Angela Merkel, gjatë viteve 2002 deri më 2005, ka shërbyer si Zëvendësministër i Mbrojtjes, dhe zëdhënës për politika të jashtme në grupin parlamentar të CDU/CSU.
Fjalimin e tij e nis me “përshëndetjet më të përzemërta nga Gjermania, për të gjithë!”. E më pas, thotë se ka vetëm dy fjalë për t’i shtuar, e ato i deklaron në anglisht.
“Ne jemi të interesuar që Kosova, si shteti më i ri në Evropë, e njohur nga 111 vende të botës, të ecë përpara. Pas periudhave të vështira të luftës, tanë është shansi më i mirë për qeveri të fortë dhe lider të fortë, me Ramush Haradinajn dhe ekipin e tij”, thotë gjermani, Flinger.
“Këtij vendi i duhet punë, punë, punë, për të rinjtë dhe uroj që kjo të bëhet”, thotë ai, i bindur se vetëm më Ramush Haradinajn kryeministër dhe koalicionin PDK-AAK-NISMA, do të arrihet një gjë e tillë.
“Ju urojë çdo të mirë me liderin e ri, më qeverinë e re dhe partnerët më të mirë të koalicionit”, thotë ai në fund të fjalimit të tij në Gjakovë.
Ndryshe, Friedbert Pflüger, gjatë viteve 1998 deri më 2002 ka qenë anëtar i Komisionit për BE në Bundestagun gjerman. Nga viti 1990, deri më 2006 ai vazhdimisht ka fituar mandat në zgjedhje për të qenë anëtar i parlamentit gjerman.
Pflüger është ligjërues në disa nga universitet më prestigjioze të botes, dhe drejtorë në disa institute kredibile dhe me renome në Evropë.
als_Latn als_Latn als_Latn als_Latn als_Latn als_Latn als_Latn als_Latn als_Latn